Γκουίντο Φάμπα

Ο **Γκουίντο Φάμπα** () (περίπου  1190 – περ.  1245) ήταν Ιταλός συμβολαιογράφος, συγγραφέας και καθηγητής ρητορικής από την Μπολόνια. Του αποδίδονται αρκετά έργα, όλα σχετικά με τη ρητορική και την τέχνη της επιστολογραφίας. Αν και έγραψε κυρίως στα λατινικά, στα έργα του χρησιμοποίησε παραδείγματα στη διάλεκτο της Μπολόνια.

## Βιογραφικά στοιχεία
Ο Γκουίντο Φάμπα γεννήθηκε στην Μπολόνια το 1190 ή λίγο πριν. Σπούδασε στο Πανεπιστήμιο της Μπολόνια, όπου έλαβε πτυχίο το 1210 και στη συνέχεια συμβολαιογραφικό δίπλωμα. Εμφανίζεται ως συμβολαιογράφος στην αντιπροσωπεία της Μπολόνια στον παπικό απεσταλμένο στο Βιτέρμπο το 1219-1220.Διετέλεσε συμβολαιογράφος και γραμματέας στην υπηρεσία του Επισκόπου Ερρίκου της Μπολόνια από το 1221 έως το 1222. Το 1226, τοποθετήθηκε στο παρεκκλήσι του Σαν Μικέλε στη Μπολόνια, μια εκκλησία με σχολείο όπου αναδιοργάνωσε το πρόγραμμα σπουδών για να δώσει έμφαση στην τέχνη της σύνταξης επιστολών - παράλληλα με την ευρύτερη ρητορική εκπαίδευση. Οι πραγματείες του παρείχαν υποδείγματα επιστολών, κανόνες σύνθεσης και θεωρητικά πλαίσια συγγραφής και κυκλοφόρησαν ευρέως σε όλη την Ευρώπη, επηρεάζοντας γενιές λογίων και συμβολαιογράφων.

Η ακριβής ημερομηνία και οι συνθήκες θανάτου του είναι άγνωστες. Οι μελετητές τον τοποθετούν γύρω στο 1245, πιθανώς μετά από μια πιθανή μετεγκατάσταση στη Σιένα, όπου πιστοποιείται ότι δίδαξε, μετά το 1239 εν μέσω πολιτικών εντάσεων μεταξύ Γουέλφων και Γιβελλίνων στη Μπολόνια.

## Συγγραφικό έργο
[μικρογραφία|''Μεσαιωνική διδασκαλία'', εικονογράφηση από ''τα [Μεγάλα Χρονικά της Γαλλίας*.]]
Του αποδίδονται περίπου 18 πραγματείες με θέμα την τέχνη της σύνταξης επιστολών και επίσημων εγγράφων, ομιλιών και παρακλήσεων, καθώς και ένα έργο για τις ανθρώπινες αρετές και αμαρτίες. Στα λατινικά έργα του, εκτός από τη χρήση της [[Λαϊκή Λατινική γλώσσα|λαϊκής λατινικής γλώσσας]] εισήγαγε και παραδείγματα στη διάλεκτο της Μπολόνια και έδωσε συμβουλές για τη χρήση της ιταλικής δημώδους γλώσσας.

Ήταν ο πρώτος που εφάρμοσε στην ιταλική χερσόνησο τους κανόνες της λατινικής ρητορικής στην καθομιλουμένη. Τα έργα του χρησίμευσαν ως πρότυπο για τους συγγραφείς - στις πρώτες προσπάθειες δημιουργίας λογοτεχνικής πεζογραφίας στην αναδυόμενη τον [[Ιταλική λογοτεχνία του 13ου αιώνα|13ο αιώνα ιταλική λογοτεχνία]]. 

Τα σημαντικότερα έργα του περιλαμβάνουν: 

* *Arenge:* συλλογή από πρότυπα ομιλιών για χρήση από πολιτικούς, δικαστές, πρέσβεις και κληρικούς, 
* *Exordia:* πρότυπα εισαγωγικού μέρους αγορεύσεων
* *Summa dictaminis* ή *Ars dictaminis* (περ. 1228): 104 μοντέλα συγγραφής από τη Βίβλο, περιλαμβάνει και παροιμίες του [[Σολομών|Σολομώντα]] 
* *Dictamina rethorica* (περίπου 1226): συλλογή 220 υποδειγματικών επιστολών που απευθύνεται σε ποικίλο κοινό, από έναν μαθητή μέχρι τον αυτοκράτορα 
* *Gemma purpurea* (μεταξύ 1239 και 1248): είναι ένας οδηγός για συγγραφή επιστολών σύμφωνα με τη ρητορική του [[Μάρκος Τύλλιος Κικέρων|Κικέρωνα]], που περιλαμβάνει τεχνικές και στυλιστικές τεχνικές και όρους προσφώνησης. Άσκησε μεγάλη επιρροή στη συγγραφή επιστολών στην καθομιλουμένη στην Ιταλία. 
* *Parliamenta et epistole* (περ. 1242): συνολικά 95 ρητορικά μοντέλα σε τρία διαφορετικά επίπεδα «ρητορικής πολυπλοκότητας», κάθε ένα για μια δεδομένη περίσταση (π.χ., ένας πατέρας στον γιο του στο πανεπιστήμιο). 
* *Summa de vitiis et virtutibus:* συλλογή κειμένων με θέμα τις [[Επτά αρετές]] και τα [[Επτά θανάσιμα αμαρτήματα]] 
* *Petitiones:* συλλογή από πρότυπες επιστολές για αιτήματα προς τον [[Πάπα]].
* *Rota nova'' ( γύρω στο 1225-1226), ακόμη ένα κείμενο για την τέχνη της συγγγραφής επιστολών. Ο μακροσκελής πρόλογος περιέχει μια σύντομη αυτοβιογραφία του συγγραφέα. Το κύριο σώμα χωρίζεται σε δύο μέρη, το ένα για τα λάθη που πρέπει να αποφεύγονται και το άλλο για τους κανόνες που πρέπει να ακολουθούνται.
## Παραπομπές


Κατηγορία:Ιταλοί λόγιοι
Κατηγορία:Μεσαιωνικοί συγγραφείς
Κατηγορία:Μεσαιωνικοί συγγραφείς στη λατινική γλώσσα
Κατηγορία:Μεσαιωνική ιταλική λογοτεχνία
Κατηγορία:Ιταλοί του 13ου αιώνα
Κατηγορία:Απόφοιτοι του Πανεπιστημίου της Μπολόνια
Κατηγορία:Ιταλοί ρήτορες